नयनतारा सहगल
नयनतारा सहगल एक भारतीय लेखिका हैं जो अंग्रेजी भाषा में लिखती है। इनका जन्म 10 मई 1927 को नेहरू गांधी परिवार में हुआ था। वे पहली भारतीय महिला लेखिका हैं जिन्हें अंग्रेजी लेखन के लिए पहचान मिली। वे भारत के पहले प्रधानमंत्री जवाहर लाल नेहरू की बहन विजय लक्ष्मी पंडित की पुत्री हैं। नेहरू गांधी परिवार की एक सदस्य होने के बावजूद इनकी लेखनी हमेशा निरपेक्ष रही। फिलहाल कई दशकों से वे देहरादून में रह रही है।
विशालाक्षी दक्षिणामूर्ति
विशालाक्षी हालांकि तेलुगु भाषी परिवार में पैदा हुई थीं, उनके परिवार के अधिकांश लोगों ने कन्नड़ साहित्य में योगदान दिया। वह तालुकु परिवार से है जो अपने साहित्यिक कौशल के लिए प्रसिद्ध था। वह प्रसिद्ध कन्नड़ उपन्यासकार टी आर सुब्बा राव (ताआरसू) की भतीजी भी हैं। उनके चाचा से मिलने और लेखन और उपन्यासों के बारे में उनके साथ बातचीत के आदान-प्रदान ने युवा विशालाक्षी को मोहित कर दिया। इन शुरुआती प्रभावों ने उनके रचनात्मकता को पुर्ण रुप दिया।